Mak Jah

Maimunah Ahmad (Jawi: ميمونا احمة; lahir 1 Mac 1948) atau lebih dikenali sebagai Mak Jah ialah seorang pelakon wanita Malaysia yang bergiat aktif dalam televisyen dan filem.

Kerjaya lakonan
Mak Jah mula aktif berlakon pada 1987 menerusi drama Sri Panggung terbitan Serangkai Filem. Sejak itu, beliau telah membintangi lebih daripada 100 drama dan menjayakan berpuluh filem antaranya Mami Jarum, Lady Boss, Hingga Hujung Nyawa, Volkswagen Kuning, Jutawan Fakir, Sara, Bujang Senang dan Cinta Fotokopi. Beliau turut terkenal dengan membintangi beberapa drama televisyen seperti Fatimah Juling, Halimah Jongang dan Awan Dania.

Kehidupan peribadi
Mak Jah ialah ibu kepada tiga anak dan mempunyai 11 cucu serta tiga cicit. Kediaman beliau terletak di PPR Laksamana, Jalan Peel, Kuala Lumpur.

Selain itu, beliau turut bergiat aktif mencuci telekung wakaf di surau yang terletak di pusat beli-belah dan kawasan rehat dan rawat (R&R), berdekatan kediamannya.

Kesihatan
Pada Februari 2019, beliau dimasukkan ke Hospital Ampang kerana menghidap jangkitan kuman pada paru-paru dan darah. Beliau turut menghidap penyakit kencing manis dan darah tinggi. Sebelum ini pada 2014, beliau pernah dimasukkan ke Hospital Kuala Lumpur setelah disahkan menghidap kanser rahim tahap satu.

Beliau dilaporkan terpaksa menggadai barang kemas untuk membiayai rawatan apabila disahkan menghidap kanser rahim tahap satu. Mak Jah tidak mempunyai pilihan lain kerana memerlukan wang untuk menampung kos rawatan yang menelan puluhan ribu ringgit. Penyakitnya pulih berkat doanya ketika menunaikan umrah di Makkah pada 2017.

Filemografi

Filem

Drama

Telefilem

Rujukan

Pautan luar
 

Kelahiran 1948
Orang hidup
Orang Malaysia berketurunan Melayu
Muslim Malaysia
Pelakon wanita Malaysia
Pelakon televisyen Malaysia
Pelakon filem Malaysia